Source: http://www.bihon.ro/duel-fratricid-in-poloul-oradean/news-20100129-12211207
Timestamp: 2019-12-06 01:35:02+00:00

Document:
„Duel fratricid” în poloul orădean - BIHON
„Duel fratricid” în poloul orădean
29. ianuarie 2010 11:40
Portarul Barát Ferenc
CSM Frigo Conty şi Crişul se întâlnesc la Bazinul Olimpic „Ioan Alexandrescu”.
Cele două echipe ale poloului orădean dispută azi şi mâine „dubla” contând pentru etapa a XI-a din cadrul Superligii Naţionale. Atât CSM Frigo Conty cât şi Crişul se află la primele apariţii în bazinul propriu în acest an. Starea de spirit a celor două protagoniste ale partidelor este diferită. CSM Frigo Conty se pregăteşte pentru manşa secundă a sferturilor de finală din LEN Trophy, în compania echipei Spandau ’04 Berlin.
La rândul său, Crişul, deţinătoarea lanternei roşii în clasamentul Superligii, poate constitui cel mult un partener de antrenament pentru titrata adversară. Singura necunoscută a meciurilor o reprezintă proporţiile scorurilor la care se va impune CSM Frigo Conty. Elevii antrenorului Cornel Gordan vor susţine miercuri cel mai dificil examen din ultimii ani, în încercarea lor de a trece de Spandau ’04 Berlin şi de a accede în semifinalele Cupei LEN.
Meciurile CSM Frigo Conty – Crişul au loc la Bazinul Olimpic „Ioan Alexandrescu, sambata de la ora 18, respectiv duminică de la ora 11. Partidele vor fi conduse de cuplul de arbitri Adrian Alexandrescu (Oradea), Călin Cosmaţchi (Cluj-Napoca).
Meciuri disputate în devans:
Poli CSU Cluj-Napoca – Sportul Studenţesc 9-7 şi 8-6
Restanţe rămase de disputat:
CSM Frigo Conty – Amefa Arad (8 februarie), Dinamo – CSM Frigo Conty, Sportul Studenţesc – CSM Frigo Conty, Steaua – Crişul (8-9 februarie), Poli CSU Cluj-Napoca – Amefa Arad (20-21 februarie) şi Poli CSU Cluj-Napoca – Dinamo.
În acest weekend au loc meciurile etapei a XI-a, după programul:
CSM Frigo Conty – Crişul
Steaua – Poli CSU Cluj-Napoca
Sportul Studenţesc – Dinamo
Meciul Amefa Arad – Rapid este amânat şi se va disputa la 27-28 februarie.
1. CSM Frigo Conty 14 14 0 0 285 - 49 28
2. Dinamo 16 14 0 2 208 - 93 28
3. Steaua 18 14 0 4 178 - 99 28
4. Rapid 20 10 2 8 182 - 175 22
5. Sportul Studenţesc 20 6 1 13 154 - 237 13
6. Amefa Arad 16 6 0 10 129 - 179 12
7. Poli CSU Cluj 18 4 1 13 114 - 244 9
8. Crişul Oradea 18 0 0 18 107 - 281 0
Taguri: Alexandrescu, bazinul, Conty, crisul, csm, din, Frigo, olimpic, oradean, pentru

References: CSM 
 CSM 
 CSM 
 CSM 
 CSM 

CSM 
 CSM 
 CSM 

CSM 
 CSM